33. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΄Αριθ. 6704/1501 της 14 Μαΐου /8 Ιουλ.  1971 (ΦΕΚ Β΄ 527) Περί ρυθμίσεως της διαδικασίας δια την καλλιέργειαν, κατοχήν, αποθήκευσιν, διακίνησιν, μεταβίβασιν κυριότητος κλπ. ξενικών τύπων καπνού, ως Μαίρυλαντ (MARY LAND), Κεντάκυ (KENTUCKY), Πούρων κλπ. Έχοντες υπ’ όψιν: 1.Τας διατάξεις της υπ’ αριθ. 440/8.3.1971 Πράξεως της Κυβερνητικής Επιτροπής Καπνού, δι’ ων επιτρέπεται από του έτους 1971 και εφεξής, πέραν της καλλιεργείας καπνών Μπέρλεϋ-Βιρτζίνια και η καλλιέργεια λοιπών ξενικών τύπων καπνού, ως Μαίρυλαντ, Κεντάκυ, Πούρων κλπ., εφ’ ων έχουσι εφαρμογήν κατ’ αναλογίαν τα υπό της υπ’ αριθ. 26/61 Πράξεως Υπουργικού Συμβουλίου δια τα καπνά Μπέρλεϋ, προβλεπόμενα. 2.Τας διατάξεις της παρ. 5 της υπ’ αριθ. 26/18.2.61 Πράξεως του Υπουργικού Συμβουλίου αποφασίζομεν: Όπως, τα υπό της υπ’ αριθ.10930/1642/23.7.64 αποφάσεως ημών καθοριζόμενα, εις ότι αφορά την καλλιέργειαν, κατοχήν, αποθήκευσιν, διακίνησιν, μεταβίβασιν κυριότητος και υπολογισμόν της αξίας δια την επιβολήν των υπέρ τρίτων φόρων, επί καπνών ποικιλίας Μπέρλεϋ, ισχύσωσιν αναλόγως και επί των λοιπών ξενικών τύπων καπνού, Μαίρυλαντ, Κεντάκυ, Πούρων κλπ., πλήν Βιρτζίνια.  Η παρούσα δημοσιευθήτω δια της Εφημερίδος της Κυβερνήσεως. 